Erkebispedømmet Indianapolis
Erkebispedømmet Newark
**Joseph William Kardinal Tobin** (født 3. mai 1952 i Detroit i USA) er en katolsk erkebiskop av Newark i New Jersey og kardinal.

Liv og virke
------------

### Redemptorist

Tobin trådte etter skoleårene inn i redemptoristordenen og avla sine timelige løfter der den 5. august 1972. I 1975 tok han eksamen i filosofi ved Holy Redeemer College i Waterford i Wisconsin, og 21. august 1976 avla han sine evige løfter i ordenen. I 1977 fikk han mastergrad i religionspedagogikk. 

### Prest

Han ble presteviet 1. juni 1978. I 1979 fikk Tobin mastergrad i pastoralteologi fra Mount Saint Alphonsus Major Seminary i Esopus.

Fra 1979 til 1984 var Tobin kapellan i menigheten Holy Redeemer i Detroit og fra 1984 til 1990 sogneprest samme sted. Tobin var også 1980-1986 biskopsvikar i erkebispedømmet Detroit og medarbeider ved tribunalet der. 

Han var fra 1990 til 1991 sogneprest for menigheten Saint Alphonsus i Chicago. I 1991 ble Tobin generalkonsultor for redemptoristene og den 9. september 1997 ordenens generalsuperior. I 26. september 2003 ble han forlenget i embedet. I 2003 ble Tobin dessuten visepresident i unionen for generalsuperiorer. 

Tobin var fra 2001 til 2009 medlem for samarbeidsrådet mellom Kongregasjonen for instituttene for det gudviede liv og for selskapene for det apostoliske liv og Den Internasjonale union for generalsuperiorer. Tobins embedstid som generalsuperior for redemptoristene var over den 4. november 2009. 

Pave Benedikt XVI utnevnte ham den 31. mai 2010 til apostolisk visitator for ordensfellesskaper i Irland.

### Biskop

Pave Benedikt XVI utnevnte ham den 2. august 2010 til titularerkebiskop av Obba og til sekretær for Kongrasjonen for instituttene for det gudviede liv og for selskapene for det apostoliske liv. Han ble bispeviet i Peterskirken den 9. oktober 2010 av kardinalstatssekretær Tarcisio Bertone. Medkonsekrerende var kardinalvikaren for bispedømmer Roma, Agostino kardinal Vallini, og prefekten for Kongregasjonen for instituttene for det gudviede liv og for selskapene for det apostoliske liv, Franc kardinal Rodé.

### Erkebiskop av Indianapolis

Den 18. oktober 2012 utnevnte pave Benedikt XVI ham til erkebiskop av Indianapolis, han ble innført i dette embede 3. desember samme år.

### Erkebiskop i Newark, kardinal

Pave Frans utnevnte Tobin den 7. november 2016 til erkebiskop av Newark[*klargjør*].

Kort etter, den 19. november, gjorde pave Frans ham til kardinalprest med tittelkirken *Santa Maria delle Grazie a Via Trionfale*. Han ble innført i Newark den 6. januar 2017.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1797-1878) \*1827
* Kardinal Gustav Adolf von Hohenlohe-Schillingsfürst (1823-1896) \*1857
* Erkebiskop Salvatore Magnasco (1806-1892) \*1868
* Kardinal Gaetano Alimonda (1818-1891) \*1877
* Kardinal Agostino Richelmy (1850-1923) \*1886
* Biskop Giuseppe Castelli (1871-1943) \*1911
* Biskop Gaudenzio Binaschi (1883-1968) \*1930
* Erkebiskop Albino Mensa (1916-1998) \*1960
* Kardinal Tarcisio Bertone (1934-) \*1991
* Kardinal *Joseph William Tobin* (1952-) \*2010

Referanser
----------

1. ↑  Comunicato della Santa Sede circa la Visita Apostolica in Irlanda Presseamt des Heiligen Stuhls, Tägliches Bulletin, 2010-05-31, lest 2016-10-12
2. ↑  Nomina del Segretario della Congregazione per gli Istituti di vita consacrata e le Società di vita apostolica Presseamt des Heiligen Stuhls, Tägliches Bulletin, 2010-08-02, lest 2016-10-12
3. ↑  Nomina dell’Arcivescovo di Indianapolis (U.S.A), Presseamt des Heiligen Stuhls, Tägliches Bulletin, 2012-10-18, lest 2016-10-12
4. ↑  Rinuncia dell’Arcivescovo Metropolita di Newark (U.S.A.) e nomina del successore Presseamt des Heiligen Stuhls, Tägliches Bulletin, 2016-11-07, lest 2016-11-07
5. ↑  Concistoro Ordinario Pubblico: Assegnazione dei Titoli o Diaconie, Presseamt des Heiligen Stuhls, Tägliches Bulletin, 2016-11-19, lest 2016-11-19
6. ↑  tobinj, lest 4. januar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN
 |